open-index/open-wikipedia-markdown huggingface dataset:
Albert Bogen

**Albert Bogen** (8. huhtikuuta 1882 – 14. heinäkuuta 1961) oli itävaltalainen miekkailija ja olympiamitalisti. Hän oli mukana Itävallan hopeaa voittaneessa joukkueessa Tukholman olympialaisten säilän joukkuekilpailussa vuonna 1912. Bogen myös selviytyi puolivälieriin henkilökohtaisessa kilpailussa samoissa kisoissa.

Albert Bogenin tytär Erna Bogen oli miekkailun olympiamitalisti ja avioitui miekkailun olympiavoittaja Aladár Gerevichin kanssa. Gerevichien pojasta Pál Gerevichista tuli sukunsa kolmannen polven olympiamitalisti vuonna 1972.
Frank Wheaton

**Frank Wheaton** (8. toukokuuta 1833 – 18. kesäkuuta 1903) oli Yhdysvaltain armeijan upseeri Yhdysvaltain sisällissodassa ja intiaanisodissa. Wheaton syntyi Rhode Islandissa. Hän opiskeli paikallisessa yliopistossa, mutta jätti opintonsa kesken työskennelläkseen Meksikon–Yhdysvaltain-rajakomissiossa. Vuonna 1885 hän ryhtyi palvelemaan armeijassa ratsuväen luutnanttina intiaanisodissa.

Kun sisällissota syttyi vuonna 1861, Wheaton palveli Rhode Islandin jalkaväessä Unionin puolella. Hänen kasvatusisänsä Samuel Cooper taisteli Konfederaation puolella. 29. marraskuuta 1862 Wheaton ylennettiin prikaatin kenraaliksi.

1873 sisällissodan päätyttyä Wheaton oli jälleen armeijan luutnantti ja johti tällä kertaa amerikkalaisia joukkoja Modoc-sodassa Pohjois-Kaliforniassa. Hän joutui kuitenkin luopumaan tehtävästään hävittyään intiaaneille taistelussa. Hän sai kenraalimajurin arvon 1897 ja jäi samana vuonna eläkkeelle armeijasta. Hän kuoli Washingtonissa ja hänet haudattiin sotilashautausmaalle.
Friedrich Golling

**Friedrich Golling** (11. marraskuuta 1883 &ndash; 11. lokakuuta 1974) oli itävaltalainen miekkailija.

Golling oli mukana voittamassa hopeaa säilän joukkuekilpailusta Tukholman olympialaisissa 1912. Samoissa kisoissa hän selviytyi floretissa puolivälieriin ja putosi säilän henkilökohtaisessa kilpailussa ensimmäisellä kierroksella.

## Aiheesta muualla
*Databaseolympics.com
Tulejärvi

**Tulejärvi** sijaitsee 24 kilometriä lounaaseen Tulelaken kaupungista Kalifornian ja Oregonin rajalla Siskiyoun piirikunnassa. Alueella sijaitsi toisen maailmansodan aikaan japanilaisten internointileiri. Alue näytteli suurta osaa modok-sodassa, ja lähistöllä on Edward Canbyn muistomerkki.
Gaston Strobino

**Gaston M. Strobino** (s. 23. elokuuta 1891 – 30. maaliskuuta 1969) oli yhdysvaltalainen kestävyysjuoksija, joka saavutti pronssia Tukholman olympialaisten 1912 maratonilla Kenneth McArthurin ja Christian Gitshamin jälkeen ajalla 2.38.42,4.

## Lähteet
Òscar Sonejee

**Òscar Sonejee Masand** (s. 26. maaliskuuta 1976) on andorralainen jalkapalloilija, pelipaikaltaan keskikenttäpelaaja. Sonejee on edustanut urallaan kahta seuraa: FC Andorraa ja UE Sant Juliàta. Kaudelle 2001–2002 hän siirtyi Sant Juliàn riveihin, mutta palasi heti takaisin FC Andorraan. 

Sonejee on Andorran maajoukkueen kaikkien aikojen eniten otteluita pelannut pelaaja, ja hän on tehnyt joukkueessa myös yhden maalin.

## Lähteet
Tymolisininen

**Tymolisininen** (C27H30O5S) on yhdiste, jota käytetään pH-indikaattorina  . Ulkomuodoltaan tymolisininen on ruskehtavan vihreää tai punertavan ruskeaa jauhetta, joka ei juurikaan liukene veteen. Alkoholiin se sen sijaan on liukoinen. Tymolisinen muuttu punaisesta keltaiseksi pH-välillä 1,2&ndash;2,8 ja jälleen keltaisesta siniseksi happamuuden ollessa 8,0&ndash;9,6.

Tymolisinistä valmistetaan tymolin ja o-sulfobentsoehappoanhydridin reaktiolla.

## Katso myös
*Bromitymolisininen

## Lähteet

## Aiheesta muualla
*Tymolisinisen käyttöturvallisuustiedote, Sigma Aldrich (Merck), viitattu 31.5.2018.
Andreas Suttner

**Andreas Suttner** (25. syyskuuta 1876 – 5. heinäkuuta 1953) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisten säilän joukkuekilpailussa vuonna 1912. Henkilökohtaisessa florettikilpailussa Suttner putosi ensimmäisellä kierroksella.
Reinhold Trampler

**Reinhold Trampler** (26. heinäkuuta 1877 &ndash; 21. joulukuuta 1964) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisissa säilän joukkuekilpailussa vuonna 1912. Henkilökohtaisessa florettikilpailussa Trampler putosi ensimmäisellä kierroksella.

## Lähteet
Fort Klamath

**Fort Klamath** oli Yhdysvaltain armeijan linnake Oregonissa lähellä Crater Laken kansallispuistoa.

## Historia
Linnoitus perustettiin 1863, ja se näytteli tärkeää osaa idän intiaaneja vastaan käydyissä sodissa. Linnoitukseen kuului yli 50 rakennusta, jotka oli rakennettu etupäässä puusta. Linnoitusta komensi Edward Canby, joka kuoli välikohtauksessa intiaanien kanssa. Modoc-sodan jälkeen linnoituksessa teloitettiin neljä modocien johtajaa, yksi heistä oli Kapteeni Jack.

1889 linnoituksen käyttö lopetettiin, sillä olot alueella olivat rauhoittuneet. 14. jalkaväkirykmentti lähti linnoituksesta kuitenkin vasta vuonna 1890.

Nykyisin paikalla on museo ja puisto. Museo sijaitsee jälleenrakennetussa vartiopisteessä, joka sijaitsee alkuperäisen kohdalla.
Portalegre

**Portalegre** on Portugalin kunta ja kaupunki Portalegren piirissä Alentejon alueella Espanjan rajan tuntumassa. Se on Portalegren piirin pääkaupunki. Portalegren pinta-ala on noin 447 neliökilometriä ja väkiluku 21&nbsp;754 (vuonna 2024). Kunnan väestötiheys on siten 49 asukasta neliökilometrillä.

Portalegre perustettiin 1200-luvulla, ja kaupunki siitä tuli vuonna 1550. Kuuluisa asukas oli 1900-luvun runoilija José Régio.

Portalegren pormestari on Fermelinda de Jesus Pombo Carvalho. Kunnan juhlapäivä on 23. toukokuuta.

## Lähteet

## Aiheesta muuall a

*Kunnan internetsivut
Mondeville (Calvados)

**Mondeville** on kunta Calvadosin departementissa Basse-Normandien hallintoalueella Ranskassa. Kunnassa oli 10 428 asukasta vuoden 1999 väestönlaskennassa. Mondevillen pinta-ala on yhdeksän neliökilometriä. Mondeville kuuluu Caenin kaupunkiseutuun *Communauté d'agglomération Caen la Mer*.

## Lähteet
Sines

**Sines** on kaupunki ja kunta Setúbalin piirissä, Alentejossa, Portugalissa. Kunnan väkiluku on 14&nbsp;238 (2011).

Kaupunki Sinesistä tuli vuonna 1997. Tunnetuin historiallinen asukas oli löytöretkeilijä Vasco da Gama. 

## Lähteet

## Aiheesta muualla
Portimão

**Portimão** on Portugalin kunta ja kaupunki Faron piirissä Algarven alueella. Se sijaitsee Atlantin rannalla. Portimãon pinta-ala on noin 182 neliökilometriä ja väkiluku 64&nbsp;466 (vuonna 2024). Kunnan väestötiheys on siten 354 asukasta neliökilometrillä.

Portimãon pormestari on Álvaro Miguel Bila. Kunnan juhlapäivä on 11. joulukuuta. 

Portimãosta tuli kaupunki vuonna 1924. Praia da Rochan uimaranta on suosittu turistikohde. Kaupungin lähialueella sijaitsee moottorirata Autódromo Internacional do Algarve.

## Lähteet

## Aiheesta muualla

* Kunnan internetsivut
Monchique

**Monchique** on Portugalin kunta Faron piirissä Algarven alueella. Sen pinta-ala on noin 395 neliökilometriä ja väkiluku 5&nbsp;337 (vuonna 2024). Kunnan väestötiheys on siten 14 asukasta neliökilometrillä.

Monchiquen pormestari on Paulo Jorge Alves. Kunnan juhlapäivä on helatorstai. 

## Lähteet

## Aiheesta muualla

* Kunnan internetsivut
William Priddy

**William "Reid" Priddy** (s. 1. lokakuuta 1977 Richmond, Virginia) on yhdysvaltalainen lentopalloilija. Hän kuuluu Yhdysvaltojen A-maajoukkueeseen. Lisäksi hän on pelannut rantalentopalloa Amerikan ammattilaissarjassa.

## Ura
### Nuoruusvuodet

Priddy aloitti lentopallouransa vasta viisitoistavuotiaana asuessaan Floridassa. Hänen opettajansa suostutteli hänet mukaan harjoituksiin. Hän pelasi samaan aikaan jalkapalloa, mutta heti ensimmäisten lentopalloharjoitusten jälkeen rakkaus lajiin oli syntynyt niin kovaksi, että jalkapallo sai jäädä. Hänen perheensä muutettua Phoenixiin Arizonaan Priddy alkoi pelata high schoolinsa joukkueessa. Hän johdatti joukkueensa historian ensimmäiseen osavaltion mestaruuteen vuonna 1995. Hän valmistui high schoolista vuonna 1996. Tämän jälkeen hän siirtyi pelaamaan College-sarjassa, jossa hän nousi yhdeksi suurimmista tähtipelaajista. Hän sai useita tunnustuksia, muun muassa sarjan parhaan pelaajan tittelin sekä osan All-Stars -joukkueessa.

### Kansainvälinen ura

Priddy pelasi uransa ensimmäiset pelit Yhdysvaltojen A-maajoukkueessa vuonna 1999 Etelä-Amerikan mestaruuskilpailuissa. Tämän jälkeen hän teki sopimuksen Italian A1-liigaan Forlin joukkueen kanssa, jossa hän pelasi vuoden verran. Tämän jälkeen hän on esiintynyt muun muassa Venäjän ja Korean liigoissa.

## A-maajoukkue

Ensimmäisen A-maaottelunsa Priddy pelasi Etelä-Amerikan mestaruuskilpailuissa. Tämän jälkeen hän on noussut yhdeksi joukkueen kantavista voimista ja nostanut A-maajoukkuetta kohti maailman huippua. Hän johti joukkueen muun muassa maailmanliigan voittoon vuonna 2008. Hän johdatti Yhdysvallat myös olympiakultaan kesäolympialaisissa 2008.
Sagres

**Sagres** on freguesia Vila do Bispon kunnassa Algarven alueella Portugalissa. Sen väkiluku on 1&nbsp;909 (2011). 

Sagres sijaitsee  Euroopan mantereen lounaiskärjessä, johon Europan manner päättyy. Tämän *Ponta de Sagres* -niemen kärjestä Henrik Purjehtija lähetti löytöretkeilijöitä 1400-luvulla tutkimusmatkoille Afrikan ja Intian rannikoille. Silloin Sagresia pidettiin vanhan maailman, Euroopan, loppupisteenä ja siitä eli legendoita maailman lopun kaupunkina Euroopassa. Nykyisin Sagresia voi yhä kuulla kutsuttavan lempinimellä *End of the World*.

## Lähteet

## Aiheesta muualla
Zepter International

**Zepter International** on suoramarkkinointiyhtiö. Sen markkina-alueet sijaitsevat pääasiassa Keski- ja Itä-Euroopassa.

Zepter toimi Formula 1 -sarjassa kilpailleen Arrows-tallin sponsorina 1990-luvun lopussa.

## Aiheesta muualla
*Virallinen kotisivusto
Sagres (olut)

**Sagres** on portugalilainen Central de Cervejas -panimon olutmerkki. Alkuperäinen lager tuli saataville vuonna 1940. Samana vuonna saatiin tumma Sagres, ja myöhemmin tyyppejä on tullut lisää, mm. alkoholiton versio vuonna 2005.

## Aiheesta muualla
* Viralliset sivut
Super Bock

**Super Bock** on portugalilainen olutmerkki Unicer-panimolta, Leça do Baliosta läheltä Porton kaupunkia. Alkuperäisen lagerin lisäksi on muitakin Super Bock -tyyppejä, muiden muassa väriltään punainen "Tango" sekä alkoholiton versio.

Super Bockia myydään ravintoloissa ja kaupoissa kaikkialla Portugalissa mutta myös useiden muiden maiden alueilla.
Caramell

**Caramell** on ruotsalainen elektronista musiikkia esittävä yhtye. Caramellin jäsenet ovat Katia Löfgren, Malin Sundström, Jorge ”Vasco” Vasconcelo ja Juha ”Millboy” Myllylä.

Suomessa yhtyeen kappale "Caramelldansen" on tullut suosituksi mm. tanssipeleistä ja erilaisissa japanilaisen populaarikulttuurin innoittamissa tapahtumissa. 

## Diskografia
* *[[Gott Och Blandat]]* (1999)
* *Supergott* (2001)
* *U U Umauma-Speed Album *(2008)

## Singlet
* "*Om du var min*" (1999)
* "*Efter plugget*" (1999)
* "*Jag ser på dig*" (1999)
* "*Explodera*" (1999)
* "*Vad heter du?*" (2001) 
* "*Ooa hela natten*" (2002)
* "*Allra bästa vänner*" (2002)

## Aiheesta muualla
* http://www.caramell.nu/
* http://profile.myspace.com/index.cfm?fuseaction=user.viewprofile&friendid=244049309
Silves

**Silves** on Portugalin kunta ja kaupunki Faron piirissä Algarven alueella. Sen pinta-ala on noin 680 neliökilometriä ja väkiluku 40&nbsp;309 (vuonna 2024). Kunnan väestötiheys on siten 59 asukasta neliökilometrillä.

Silvesillä on pitkä historia, ja se tunnetaan maurilaisesta Silvesin linnasta. Se on myös Algarven entinen pääkaupunki. Kaupungin läpi kulkee Aradejoki (*Rio Arade*), joka on ollut merkittävä tekijä kaupungin vaurastumisessa. Kunnan eteläosa ulottuu Atlantin valtamerelle.

Silvesin pormestari on Rosa Cristina Gonçalves da Palma. Kunnan juhlapäivä on 3. syyskuuta. 

## Lähteet

## Aiheesta muualla

* Kunnan internetsivut
Chikara

**Chikara** on vuonna 1988 julkaistu Kissin kokoelmalevy. Se on julkaistu ainoastaan Japanissa. Levyn kappaleet uudelleenmiksattiin.

## Kappaleet
#Rock and Roll All Nite
#Detroit Rock City 
#Love Gun
#I Was Made for Lovin' You (Remix)
#Creatures of the Night (Remix)
#I Love It Loud (Remix)
#War Machine (Remix)
#Lick It Up
#All Hell's Breakin' Loose
#Heaven's on Fire
#Thrills in the Night
#Who Wants to Be Lonely
#Uh! All Night
#Tears Are Falling

## Kokoonpano
*Paul Stanley &ndash; rytmikitara, laulu kappaleissa 2-5, 8, 10-14
*Gene Simmons &ndash; bassokitara, laulu kappaleissa 1, 6-7, 9
*Ace Frehley &ndash; soolokitara, taustalaulu kappaleissa 1-4
*Peter Criss &ndash; rummut, taustalaulu kappaleissa 1-3
*Bruce Kulick &ndash; soolokitara, taustalaulu kappaleissa 11-14
*Eric Carr &ndash; rummut, taustalaulu kappaleissa 5-14
*Vinnie Vincent &ndash; soolokitara, taustalaulu kappaleissa 5-9

## Lähteet

## Aiheesta muualla
*
Fredin puolustus

**Fredin puolustus** on shakkiavaus, jota kuvaavat siirrot
:1.e4 f5

Avaus on toiselta nimeltään käänteinen Fromin gambiitti Birdin avauksen muunnelman 1.f4 e5 mukaan. Fredin puolustus sijoittuu ECO-koodistolla koodille B00. Avaus on harvinainen, sillä sitä pidetään heikkona mustalle.

Valkean paras jatko on sotilaan ottaminen siirrolla 2.exf5. Samalla siirto uhkaa shakkia Dh5+. Musta voi joskus sallia tämän pelaamalla 2...Kf7 3.Dh5+ g6 4.fxg6+ Kg7 5.gxh7 Txh7 6.Dg4+ Kh8. Tässä jatkossa musta on uhrannut kaksi sotilasta, mutta saanut kehitysetua. Valkean kannattaa jatkossa pyrkiä vaihtoihin, jolloin kahden sotilaan etu riittää voittoon loppupelissä. Mustan rauhallisempi jatko on 2...Rf6, jolloin valkea voi pitää ylimääräisestä sotilaastaan kiinni pelaamalla d4 ja Ld3. Myös eteneminen g2-g4-g5 on tyypillistä uhaten taas kuningatarshakkia h5:stä.

## Katso myös
*Luettelo shakkiavauksista
*Luettelo gambiiteista

## Lähteet
*Eco codes 
*The Fred Defense
Unmasked Box Set

**Unmasked Box Set** on vuonna 2008 julkaistu Kissin box-kokoelma. Se julkaistiin ainoastaan Japanissa ja se sisältää 11 albumia.

## Albumit
* 
* 
* 
* 
* 
* 
* 
* 
* 
* 
* 
*
Camarón de la Isla

**José Monje Cruz** eli **Camarón de la Isla** (5. joulukuuta 1950 San Fernando, Cádiz – 2. heinäkuuta 1992 Badalona, Barcelona) oli espanjalainen flamenco laulaja. Hän teki uransa aikana yhteistyötä muiden muassa kitaristi Paco de Lucían ja kitaristi Tomatiton kanssa. Hän oli merkittävä uuden flamencon pioneeri.

Camarón de la Isla kuoli 41-vuotiaana tupakoinnin aiheuttamaan keuhkosyöpään.
Tavira

**Tavira** on Portugalin kunta ja kaupunki Faron piirissä Algarven alueella. Sen pinta-ala on noin 607 neliökilometriä ja väkiluku 28&nbsp;280 (vuonna 2024). Kunnan väestötiheys on siten 47 asukasta neliökilometrillä.

Taviran pormestari on Ana Paula Martins. Kunnan juhlapäivä on 24. kesäkuuta. 

## Lähteet

## Aiheesta muualla

* Kunnan internetsivut
La Carolina

**La Carolina** on kaupunki Jaénin maakunnassa Espanjan Andalusiassa. Sen asukasluku on 15&nbsp;673 (2015) ja pinta-ala 201 km². Kaupunki perustettiin vuonna 1767. 

## Lähteet

## Aiheesta muualla
Sergei Ostapenko

**Sergei Ostapenko** (s. 23. helmikuuta 1986 Neuvostoliitto) on kazakstanilainen jalkapalloilija, pelipaikaltaan hyökkääjä. Hän on 191 senttimetriä pitkä ja edustaa nykyisin kotimaansa FK Alma-Ataa.

Sergei pääsi vuonna 2007 Kazakstanin maajoukkueeseen ja hän on tehnyt yhden maalin 13. ottelussa.

## Saavutukset

* Kazakstanin Superliigan kakkossija vuonna 2007
* Kazakstanin Cupin voitto vuosina 2006 ja 2007
* Intertoto Cupin voitto vuonna 2007
Antequera

**Antequera** on kunta ja kaupunki Málagan maakunnassa Andalusian itsehallintoalueella Espanjassa. Se sijaitsee Málagan pohjoispuolella. Antequeran asukasluku on noin 41 000 (2015).

Kaupungilla on pitkä historia, ja se on alueen kulttuurikeskuksia. 

Antequeran lähistöllä sijaitsee kolme megaliittista hautapaikkaa: Dolmen de Menga, Dolmen de Viera ja Dolmen de El Romeral, joista kaksi ensiksi mainittua ovat aivan kaupungin ulkopuolella. Ne ovat tuhansia vuosia vanhoja paasikammioita.

## Kuvia

Alcazaba Antequera.jpg|Alcazaba de Antequera 
Antequera - plaza St-Sebastian (23905239345).jpg|Iglesia de San Sebastián
File:Arco de los Gigantes.jpg|Arco de los Gigantes
Dolmen de Menga Antequera20.jpg|Dolmen de Menga



## Lähteet
Silvio Hernández

**Silvio Hernández del Valle** (31. joulukuuta 1908 Veracruz – 20. maaliskuuta 1984 México) oli meksikolainen koripalloilija, joka voitti Meksikon maajoukkueessa olympiapronssia Berliinissä 1936. Hän pelasi turnauksessa kaksi ottelua.

## Lähteet
* Silvio Hernández Bio, Stats and Results  Olympics at Sports-Reference.com 
* Profiili databaseolympics.com:issa
Playlist Your Way

**Playlist Your Way** on Kissin kokoelmalevy. Se julkaistiin 5. elokuuta 2008.

## Kappaleet
#Rock And Roll All Nite
#Lick It Up
#I Love It Loud
#Beth
#Uh! All Night
#Strutter
#Christine Sixteen
#Detroit Rock City
#Hard Luck Woman
#Deuce
#Love Gun
#Forever
#I Was Made For Lovin' You
#Shout It Out Loud

## Lähteet

## Aiheesta muualla
*
Literaali (ohjelmointi)

**Literaali** *(literal)* on tiettyä tietotyyppiä edustavan tiedon esitysmuoto tietokoneohjelman lähdekoodissa. Literaali-sanan yhteydessä käytetään tavallisesti literaalin tietotyyppiä määrittävää etuliitettä, jolloin puhutaan esimerkiksi merkkijonoliteraaleista tai kokonaislukuliteraaleista.

## Literaalin määrittely lähdekoodissa

Literaalin kulloinenkin määrittelytapa riippuu käytetyn ohjelmointikielen syntaksista.

Useimmissa nykyaikaisissa ohjelmointikielissä merkkijonoliteraali määritellään kirjoittamalla se lainausmerkkien tai heittomerkkien sisään. Vastaavasti kokonaislukuliteraalit kirjoitetaan sellaisenaan ilman ympäröiviä merkkejä, ja desimaaliluvuissa käytetään desimaalierottimena pistettä. Näiden toisistaan eroavien merkintätapojen eli notaatioiden perusteella jäsennin tunnistaa, mitä tietotyyppiä kyseinen literaali edustaa, ja osaa näin jäsentää tiedon halutulla tavalla.
Literaali

**Literaali** tarkoittaa seuraavia asioita:

*literaali, tiedon esittämistapa tietokoneohjelman lähdekoodissa
*literaali, matemaattisessa logiikassa atomikaava tai sen negaatio.
Tshinvalin piiri

**Tshinvalin piiri** (; ) on hallinnollinen alue Georgiasta itsenäiseksi julistautuneen Etelä-Ossetian tasavallan etelä- ja keskiosassa Kaukasiassa. Suurin osa alueesta ei ole ollut Georgian hallinnassa vuoden 1992 jälkeen. Piiri rajoittuu lännessä Znauyrin piiriin, pohjoisessa Dzaun piiriin, idässä Georgian hallinnassa olevaan Akhalgorin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Tshinvalin piiri ei ole oma hallinnollinen alueensa, vaan osa Gorin maakuntaa. Piirin hallinnollinen keskus on Tshinvalin kaupunki.
Valeri Spitsyn

**Valeri Anatoljevitš Spitsyn** (, s. 5. joulukuuta 1965) on entinen venäläinen kävelijä.

Spitsyn käveli 50 kilometrillä neljänneksi Barcelonan olympialaisissa 1992. Samassa lajissa hän käveli vuoden kuluttua pronssia Stuttgartin MM-kilpailuissa Valentin Konosen ja Jesús Ángel Garcían jälkeen. Uransa ainoan arvokisavoiton hän saavutti 50 kilometriltä vuoden 1994 Euroopan-mestaruuskilpailuissa Helsingissä. 

21. toukokuuta 2000 Spitsyn käveli päälajissaan 50 kilometrillä uuden maailmanennätyksen (3.37.26), kunnes puolalainen Robert Korzeniowski rikkoi sen 8. elokuuta 2002. Korzeniowskin aika oli 3.36.39.

## Ennätykset
* 20 kilometrin kävely: 1.27.17 (2002)
* 50 kilometrin kävely: 3.37.26 (2000)

## Lähteet
*
Ioamnet Quintero

**Ioamnet Quintero** (s. 8. syyskuuta 1972 Havanna) on entinen kuubalainen korkeushyppääjä.

Quintero voitti kultaa Pan-Amerikan kisoissa Havannassa 1991. Barcelonan olympialaisissa 1992 hän saavutti pronssia tuloksella 197. Hän hävisi kilpailun voittaneelle Heike Henkelille viisi ja hopeamitalisti Galina Astafeille kolme senttiä. Samana vuonna hän voitti maailmancupin korkeuskilpailun Havannassa hypättyään 194.

Quintero sijoittui kuudenneksi sisäratojen MM-kilpailuissa Torontossa 1993 tuloksella 197. Seuraavana kesänä hän voitti ulkoratojen maailmanmestaruuden Stuttgartissa ylitettyään 199. Silvia Costa varmisti Kuuban kaksoisvoiton.

Quintero voitti Pan-Amerikan kisoissa kultaa jälleen Mar del Platassa 1995. Pariisin MM-hallikisoissa 1997 hän sijoittui viidenneksi.

Quintero hyppäsi ennätyksensä 201&nbsp;cm Berliinin hallikilpailuissa 5. maaliskuuta 1993. Ulkoradoilla hän teki parhaan tuloksensa 200&nbsp;cm Monacossa elokuussa 1993.

## Lähteet
*

### Viitteet
Indiana Pacers

**Indiana Pacers** on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Indianapolis Indianan osavaltiossa ja se pelaa kotiottelunsa Gainbridge Fieldhouse -areenassa. Indiana Pacers kuuluu NBA:n itäisen konferenssin keskiseen divisioonaan yhdessä Chicago Bullsin, Cleveland Cavaliersin, Detroit Pistonsin ja Milwaukee Bucksin kanssa.

Pacers ei ole koskaan voittanut NBA:n mestaruutta. Se pelasi NBA:n loppuotteluissa keväällä 2000 Los Angeles Lakersia vastaan mutta hävisi otteluvoitoin 4–2. Joukkueen tärkeimpiä pelaajia olivat tuolloin Reggie Miller, Mark Jackson, Dale Davis, Rik Smits, Travis Best ja Jalen Rose. Samalla kaudella seura muutti nykyiseen kotihalliinsa, jonka nimenä oli tuolloin Conseco Fieldhouse, ja pelasi siellä ensimmäisen ottelunsa 6. marraskuuta 1999. Aiemmin kotiareenana oli Market Square Arena.

Joukkue pelasi vuodet 1967–1976 ABA-liigassa ja voitti mestaruuden vuosina 1970, 1972 ja 1973.

## Jäädytetyt numerot
*30 George McGinnis (seurassa 1971–1975 ja 1980–1982)
*31 Reggie Miller (1987–2005)
*34 Mel Daniels (1968–1974)
*35 Roger Brown (1967–1974)
*529 Bobby "Slick" Leonard (päävalmentaja 1968–1980 – uran voittojen määrä)

## Menestys kausittain 2000-luvulla

## Lähteet

## Aiheesta muualla
* Indiana Pacersin viralliset sivut
Rokin tunneli

**Rokin tunneli** on Ison Kaukasusvuoriston läpäisevä tunneli. Se kulkee Venäjän federaation hallitseman Pohjois-Ossetia-Alanian tasavallan Alagirin piiristä Georgiaan Dzaun piiriin, joka kuuluu Georgian Šida Kartlin hallintoalueeseen. 
Tunneli rakennettiin Neuvostoliiton aikana ja se valmistui vuonna 1984. Se on yksi harvoista kätevistä reiteistä, jotka läpäisevät Kaukasusvuoriston. Se kulkee noin 2 500 metriä merenpinnan yläpuolella ja on 3&nbsp;730 metriä pitkä. Tunnelin liikenteeltä kerättävät tiemaksut ovat merkittävä verotulojen lähde itsenäiseksi tasavallaksi julistautuneelle Etelä-Ossetian (de facto) hallitukselle.

## Muuta

Rokin tunneli on tärkeä sotilaallinen kohde, koska se mahdollistaa vahvistusten tuomisen Pohjois-Kaukasian sotilaspiirin alueelta Pohjois-Ossetia-Alaniasta. Etelä-Ossetiassa elokuussa käytyjen taisteluiden aikana Venäjän federaation 58. yleisjoukkojen armeijan pataljoonatason taktinen osasto kuljetti lyhyessä ajassa neljä rykmenttiä Etelä-Ossetiaan tunnelin kautta.

Venäjän federaation asevoimien tiedottaja, kenraalieversti Anatoli Nogovitsynin mukaan 16. elokuuta 2008 kello 16:15 MSD oli tavattu aseistettu ryhmä Rokin alueella. Seuranneessa laukausten vaihdossa toinen Lada Niva vaurioitui ja toisen Lada Nivan miehistö pääsi pakenemaan. 

Venäjän federaation ulkoasiainministeriön varaministeri Grigori Karasin torjui vaatimuksen siitä, että Rokin tunneli asetettaisiin kansainväliseen valvontaan. 

## Lähdeviitteet

## Aiheesta muualla
*Tunnel Connecting South Ossetia With Russia Reopens (5.11.2014)  (rferl.org)
*South Ossetia - Roki Tunnel / Roksky Tunnel  (globalsecurity.org)
*Georgians curse ‘tunnel of misfortune’ (19.8.2008)  (foreignpolicy.com)
*The Russia-Georgia Conflict. A Two-Sided Descent Into Full-Scale War (17.8.2008)  (washingtonpost.com)
*Explosion Redirected (6/2006)   (kommersant.com)
Scioton piirikunta

**Scioton piirikunta** on piirikunta Ohiossa, Yhdysvalloissa, jonka hallintokeskus on Portsmouth. Se sijaitsee Scioto- ja Ohiojokien yhtymäkohdassa ja sen naapuripiirikuntia ovat Pike pohjoisessa, Jackson koillisessa, Lawrence idässä ja Adams lännessä sekä Kentuckyyn kuuluvat Greenup ja Lewis etelässä.

## Kaupungit ja kylät
Hallintokeskus:Portsmouth

*Brush Creek (Ohio, Scioton piirikunta)
*Franklin Furnace
*Lucasville
*New Boston
*Otway
*Rarden
*Rosemouth
*Sciotodale
*South Webster
*West Portsmouth
*Wheelersburg (Ohio)

## Väestö
Piirikunnassa oli vuoden 2010 väestönlaskennassa 79&nbsp;499 ihmistä. Etniset ryhmät jakautuivat valkoisiin (94,4%), mustiin (2,7%), alkuperäisamerikkalaisiin (0,5%) ja aasialaisiin (0,3%). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,4%, 5–17-vuotiaita 16,7%, 18–24-vuotiaita 9,3%, 25–44-vuotiaita 27,0%, 45–64-vuotiaita 25,6% ja yli 65-vuotiaita 15,0%.

Köyhyysrajan alapuolella eli 23,5% asukkaista.

## Lähteet

## Aiheesta muualla
Ehsan Hadadi

**Ehsan Hadadi** (, s. 20. tammikuuta 1985 Teheran) on iranilainen kiekonheittäjä.

Hadadi harrasti lapsena käsipalloa. Hän heitti eräässä ottelussa pallon maalitolppaan sellaisella voimalla, että tolppa hajosi. Tämän seurauksena Hadadin opettaja kehotti häntä aloittamaan jonkun heittolajin harrastamisen. 

Hadadi voitti Aasian juniorimestaruuden Ipohissa kesäkuussa 2004 heitettyään 1,75&nbsp;kg:n kiekkoa ennätyksensä 62,24&nbsp;m. Kuukautta myöhemmin hän voitti nuorten maailmanmestaruuden Grossetossa tuloksella 62,14. Kyseessä oli Iranin ensimmäinen kultamitali yleisurheilun MM-kilpailuissa.

Hadadi voitti miesten Aasian-mestaruuden Incheonissa syyskuussa 2005 tuloksella 65,25. Seuraavana vuonna hän voitti kultaa Aasian kisoissa Dohassa tuloksella 63,79 sekä sijoittui toiseksi maailmancupissa heitettyään 62,60. Vuonna 2007 Hadadi voitti Aasian-mestaruuden Ammanissa tuloksella 65,38. Osakan MM-kilpailuissa 2007 hän oli seitsemäs heitettyään 64,53.

Hadadi karsiutui 2008 Pekingin olympialaisten loppukilpailusta, mutta sijoittui kuudenneksi . Hän voitti Aasian-mestaruuden Kantonissa 2009 tuloksella 64,83. Seuraavana vuonna hän sai kultaa Kantonin Aasian kisoissa tuloksella 67,99 ja sijoittui kolmanneksi Splitin maanosien cupissa.

Hadadi voitti neljännen kerran peräkkäin Aasian mestaruuden Kobessa 2011 tuloksella 62,27. Hän sai saman vuoden Daegun MM-kilpailuissa pronssia viimeisen kierroksen heitollaan 66,08. Tämä oli Iranin kaikkien aikojen ensimmäinen mitali yleisurheilun aikuisten MM-kilpailuissa. Lontoon olympialaisissa 2012 hän saavutti Iranin ensimmäisen yleisurheilun olympiamitalin saatuaan hopeaa avauskierroksen heitollaan 68,18. Hän voitti kultaa Aasian kisoissa Incheonissa 2014 tuloksella 65,11. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. Vuonna 2017 hän voitti viidennen kerran Aasian-mestaruuden. Hän voitti neljännen kerran peräkkäin kultaa Aasian kisoissa Jakartassa 2018 tuloksella 65,71. Hän voitti kuudennen Aasian-mestaruutensa Dohassa 2019 tuloksella 65,95 Dohan MM-kilpailuissa 2019 Hadadi sijoittui seitsemänneksi tuloksella 65,16 m. Vuodelle 2021 siirretyissä Tokion olympialaisissa hän karsiutui loppukilpailusta.
 
Hadadi heitti ennätyksensä 69,32 m Tallinnassa 3. kesäkuuta 2008.

## Lähteet

## Aiheesta muualla
*Virallinen sivusto
Ardon (joki)

**Ardon** (, ) on Terekiin laskeva 102 kilometriä pitkä joki Pohjois-Ossetia-Alanian tasavallan etelä- ja keskiosassa Venäjällä. Ardon saa alkunsa Kaukasusvuoriston pohjoisrinteiltä Alagirin piirin alueella. Sieltä se virtaa kohti pohjoista ja laskee Terekiin Ardonin kaupungin pohjoispuolella. Joen varrella ovat Alagirin ja Ardonin kaupungit sekä Mizurin taajama. Jokeen on rakenteilla suuri vesivoimala.
Nomi

**Nomi** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounaispuolella. Kaupungin pohjoisrajalla virtaa Tedorijoki. Nomissa on 49&nbsp;954 asukasta (vuonna 2017) ja sen pinta-ala on 84,14 neliökilometriä.

Nomi on kaupunkina nuori: se perustettiin vuonna 2005 Neagarin, Tatsunokuchin ja Terain maaseutukaupunkien yhdistyessä. Neagari tunnetaan baseballpelaaja Hideki Matsuin synnyinpaikkana. Kaupunkia palvelee JR Nishi-Nihonin Hokuriku-päälinja, joka pysähtyy Nomineagarin rautatieasemalla. 

## Kansainvälinen yhteistyö
Nomilla on yksi sisarkaupunki:

*  Šelehov, Irkutskin alue, Venäjä

## Lähteet

## Aiheesta muualla

*Kaupungin internetsivut
Englundin gambiitti

**Englundin gambiitti** on shakkiavaus, jota kuvaavat siirrot
:1.d4 e5

Avaus on nimetty ruotsalaisen Fritz Englundin mukaan. Avauksen toinen nimi, Charlickin gambiitti, tulee australialaisen Henry Charlickin nimestä. Molemmat pelaajat käyttivät avausta silloin tällöin. Nykyään avausta ei nähdä huipputasolla, sillä musta ei saa tarpeeksi korvausta uhraamastaan sotilaasta.

Valkea voi siirtyä keskuspeliin pelaamalla 2.e4 tai kehittää ratsun peliin siirroilla 2.Rc3 ja Rf3. Gambiitin voi torjua myös pelaamalla 2.d5. Paljon tavallisempaa on kuitenkin ottaa sotilas vastaan siirrolla 2.dxe5.

Mustan yksi jatkoidea on pelata 2...d6 3.exd6 Lxd6 tarkoituksena välttää suljetut asemat. Valkealle jää kuitenkin mukava etu esimerkiksi jatkossa 4.Rf3 Rf6 5.Lg5 h6 6.Lh4.

Toinen idea mustalle on 2...Rc6 3.Rf3 De7 tarkoituksena voittaa sotilas takaisin. Valkea voi pitää sotilaasta kiinni jatkossa 4.Dd5 f6 5.exf6 Rxf6. Valkean toinen suosittu jatko on 4.Lf4 Db4+ ja 5.Ld2 Dxb2 6.Rc3 tai terävä jatko 5.Rc3 Dxf4 6.Rd5. Valkea voi myös luovuttaa sotilaan heti takaisin pelaamalla 4.Rc3.

Avaus luokitellaan ECO-koodistolla koodille A40.

## Katso myös
* Luettelo shakkiavauksista
* Luettelo gambiiteista

## Lähteet
* ECO codes 
* Hooper, David and Kenneth Whyld (1996). The Oxford Companion to Chess. Oxford University. .
Sancho IV (Kastilia)

**Sancho IV** Rohkea, esp. *Sancho El Bravo* (12. toukokuuta 1258 Valladolid – 25. huhtikuuta 1295 Toledo, Kastilian kuningaskunta) oli keskiajalla elänyt espanjalainen kuninkaallinen. Hän hallitsi Kastilian ja Leónin kuningaskuntia vuosina 1284–1295.

## Suku
Hänen vanhempansa olivat kuningas Alfonso X Viisas ja prinsessa Violante (1236–1300/1301), Aragonian kuningas Jaakko I:n tytär. Vuonna 1275 hänen vanhempi veljensä Fernando de la Cerda kuoli yllättäen 19-vuotiaan, ja hänen poikansa Alfonso de la Cerda (1270–1333) oli isoisänsä Alfonso X:n perillinen. Aatelisten ja sotilasritarikuntien tukemana Sancho haki tunnustusta perijäksi veljenpoikansa sijaan ja tarttui aseisiin kuningasta vastaan. Muutaman vuoden riidan jälkeen hän onnistui hyvittämään isänsä kuoltua huhtikuussa 1284 tekemänsä vallananastuksen. 

## Kuningas
Alfonso de la Cerdaa tukivat kotimaan ryhmittymät sekä Ranska ja Aragonian kuningaskunta. Sancho lopulta poisti tämän uhan järjestämällä avioliiton vuonna 1291 vanhimman tyttärensä Isabelin ja Aragonian kuningas Jaakko II:n välille. Näistä poliittisista ongelmista huolimatta hän onnistui torjumaan Fèsin kuninkaan hyökkäyksen Andalusiaan vuonna 1290. Sancho oli paljon velkaa kyvykkäimmälle tukijalleen Lope Díaz de Harolle, jonka hän surmasi vihapäissään Alfarossa käydyn riidan aikana vuonna 1288. Hän oli myös suuresti riippuvainen soturikuningattarestaan ​​María de Molinasta, joka toimi hänen poikansa Ferdinand IV:n valtionhoitajana.

Sancho IV kuoli 36-vuotiaana vakavaan tautiin, todennäköisesti tuberkoloosiin huhtikuussa 1295 Toledossa.

## Avioliitto ja jälkeläiset
Sancho avioitui vuonna 1281 María de Molinan "La Granden" (n. 1264–1321) kanssa. Heille syntyi seitsemän lasta.

Ferdinandista, joka oli isänsä kuollessa 9-vuotias, tuli uusi kuningas Ferdinand IV. María de Molina toimi aluksi hänen sijaishallitsijanaan.

* Isabella (1283–1328), avioitui (1) Aragonian kuningas Jaakko II:n kanssa; (2) Bretagnen herttua Jean III:n kanssa.
* Ferdinand IV (1285–1312), avioitui Portugalin prinsessa Constanzan kanssa.
* Alfonso (1286–1291), Kastilian prinssi ja Molinan herra, kuoli viisivuotiaana
* Enrique (1288–1299), kuoli 11-vuotiaana
* Pedro (1290–1319), Camerosin herra, avioitui Aragonian kuningas Jaakko II:n tyttären Marian kanssa.
* Felipe (1292–1327), Cabreran ja Riberan herra, avioitui serkkunsa Margarita de la Cerdan, Alfonso de la Cerdan tyttären kanssa.
* Beatrice (1293–1359), avioitui Portugalin kuningas Afonso IV:n kanssa.

## Lähteet
Sunža

**Sunža** (, , ) on Terekiin laskeva 278 kilometriä pitkä joki Pohjois-Ossetia-Alanian, Ingušian ja Tšetšenian tasavaltojen alueella Pohjois-Kaukasiassa Venäjällä. Sunža saa alkunsa Ison Kaukasuksen pohjoisrinteiltä. Joen varrella ovat Nazranin, Karabulakin, Groznyin ja Gümsen kaupungit.
Seikkailu

**Seikkailu** voi tarkoittaa ainakin seuraavia asioita:
* Seikkailukertomusta
* Seikkailuelokuvaa
* Seikkailupeliä
* Seikkailu-sarja, Enid Blytonin kirjasarja
* *[[Seikkailu (vuoden 1960 elokuva)|Seikkailu]]*, italialainen elokuva vuodelta 1960
Nanao

**Nanao** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaalla Japaninmeren Notonlahden rannikolla Kanazawan koillispuolella. Kaupunkiin kuuluu Notojiman saari. Nanaossa on 54&nbsp;232 asukasta (vuonna 2017) ja sen pinta-ala on 318,32 neliökilometriä.

Kaupungin nimi merkitsee ”seitsemän häntää” ja viitannee seitsemään vuorenharjaan, jotka näkyivät vuorelle rakennetusta Nanaon linnasta. Nanao oli entisen Noton provinssin pääkaupunki. Kaupunkioikeudet Japanin nykyisen kuntalaitoksen puitteissa se sai vuonna 1939. Se laajeni huomattavasti vuonna 2004, kun siihen liitettiin kolme ympäristön kuntaa. Kaupunkia palvelevat JR Nishi-Nihonin Nanao-linja ja Noto-rautateiden Nanao-linja. 

## Lähteet

## Aiheesta muualla

*Kaupungin internetsivut
Harderwijk

**Harderwijk** on kunta ja kaupunki Alankomaissa, Gelderlandin provinssissa. Asukkaita kunnassa on 43&nbsp;078 (31.12.2008) ja väestötiheys on 1&nbsp;120 as./km². Kunnan pinta-ala on 48,27 neliökilometriä, josta vettä on 9,8 km². Harderwijkin pormestarina toimii John Berends. Harderwijkin keskuspaikka on samanniminen kuin kuntakin. Keskuspaikan lisäksi kuntaan kuuluu Hierdenin kylä ().

Harderwijkin naapurikunnat ovat Dronten koillisessa, Nunspeet idässä, Ermelo etelässä ja Zeewolde lännessä. Kunta sijaitsee Gelderlandin ja Flevolandin provinssit erottavan Veluwemeer-järven rannalla. Myös Amersfoortista Zwolleen kulkeva moottoritie A28 kulkee Harderwijkin kautta.

Harderwijkin yhteistyökaupunki on Tšekissä sijaitseva Znojmo.

## Historia

Harderwijk sai kaupunkioikeudet Otto II van Gelreltä vuonna 1231. 1400-luvulla Harderwijkiin rakennettiin Grote Kerk -kirkko (”Suuri Kirkko”). Harderwijk oli myös Hansaliiton jäsen. Vuodesta 1648 vuoteen 1812 Harderwijk oli yliopistokaupunki. Harderwijkin yliopistossa opiskelivat muun muassa alankomaalainen Herman Boerhaave ja ruotsalainen Carl von Linné. Harderwijk sijaitsi aikoinaan Zuiderzee-merenlahden rannalla ja siellä toimi tärkeä satama. Vuonna 1932 Zuiderzee kuitenkin erotettiin Pohjanmerestä padolla ja näin syntyi IJsselmeer-järvi. Matkailu on korvannut aikaisemmin menestyksekästä satamatoimintaa. Nykyisin Harderwijkissä toimii muun muassa delfinaario.

## Harderwijkissä syntyneitä

* Joost Eerdmans (s. 1971), poliitikko
* Eibert den Herder (1876–1950), poliitikko
* Jan Douwe Kroeske (s. 1956), DJ
* Theo de Meester (1851–1919), poliitikko
* Sofie Oosterwaal (s. 1990), valokuvamalli
* Leen Pfrommer (s. 1935), luisteluvalmentaja
* Roef Ragas (1965–2007), näyttelijä
* Dirk Rijnders (1909–2006), poliitikko
* Henk Schiffmacher (s. 1954), tatuointitaiteilija
* Liza Sips (s. 1990), näyttelijä

## Lähteet

## Aiheesta muualla

* Virallinen kotisivu 
*Harderwijkin kartta  
*Dolfinarium Harderwijk
Kadgaron

**Kadgaron** () tai **Qædgæron** () on kylä Ardonin piirissä Pohjois-Ossetia-Alanian keskiosassa Venäjällä. Kadgaron sijaitsee piirin hallintokeskuksen, Ardonin, kaakkoispuolella.
Adam Darski

**Adam Nergal Darski** (s. Adam Michał Darski, 10. kesäkuuta 1977 Gdynia, Puola) on puolalaisen Behemoth-yhtyeen perustaja. Yhtyeen perustamisaikana hän oli vasta 14-vuotias. Nergal vastaa yhtyeen sanoituksista, sävellyksistä ja manageroinnista. Nergalilla on myös country-/bluesprojekti Me and That Man, jonka ensimmäinen albumi oli tarkoitus julkaista vuonna 2016. Nergal on suorittanut kuusi vuotta historian opintoja Gdańskin yliopistossa.

Nergal kirjoitti Piotr Weltrowski ja Krzysztof Azarewiczin kanssa omaelämäkirjan *Spowiedź heretyka - Sacrum Profanum* (engl. *Confession of the heretic - Sacrum Profanum*), jonka puolankielinen painos on julkaistu vuonna 2012.

## Diskografia
**Behemoth**
*
*
*
*
*
*
*
*
*
*
*
*
*
*
*
*
*
*
*
*
*
*

**Kokoelmalevyillä**
*
*
*

**Vieraana**
* Mastiphal – 
* Hermh – 
* December's Fire – 
* Damnation – 
* Hefeystos – 
* The Wolverines – 
* Hangover – 
* Vader – 
* Mess Age – 
* Corruption – 
* Sweet Noise – 
* Frontside – 
* The Amenta – 
* Ex Deo – 
* Vulgar - 
* Czesław Śpiewa – 

## Videografia
**Behemoth**
*
*
*

**Vierailut**
* Satyricon – 

## Lähteet

## Aiheesta muualla
Brag

**Brag** eli kerskaus kehittyi Tudorien ajan englannissa primero-nimisestä pelistä. Sen jälkeen kerskauksesta on itsestään on lähtenyt liikkeelle pokeri eri muodoissaan, mutta alkuperäinen peli on yhä suosittu erityisesti Isossa-Britanniassa.

Bragissa pelaajille jaetaan kolme korttia joko kaikki kerralla tai kolmen panostuskierroksen aikana. Pelaajat asettavat panoksensa pottiin ja parhaan käden näyttävä pelaaja vie potin itselleen.

Bragissa korttien arvojärjestykset ja esiintymistiheydet poikkeavat jokseenkin muista pokeripeleistä. Korttien esiintymistiheydet ovat samat kuin seitsemän kortin avopokerissa lähtökorttien muodostamien vetojen esiintymistodennäköisyys.

Bragissa kaksinpelin voittoon riittää usein pelkkä korkea hai-kortti. Useaa vastustajaa vastaan kannattaa pelata vain vahvimmat kortit eikä heikoimmat värit ole usein kamalan suuria suosikkeja voittamaan suurta pottia. Suorat kannattaa pelata lähes aina erittäin aggressiivisesti monia vastustajia vastaan.

Pelin varianssi eli onnen osuuden heittely ei ole tässä pelissä suuri, sillä kädet ovat usein suuria suosikkeja toisiaan vastaan ja ns. bad beateja ei kärsitä niin paljoa.

## Lähtökäsien arvojärjestykset parhaimmasta huonoimpaan
#Kolmoset (esimerkiksi 444) (Bragissa kolme kolmosta on paras mahdollinen käsi)
#Värisuora (esimerkiksi JhQhKh) 
#Suora (esimerkiksi 789)
#Väri (esimerkiksi 6hKhAh)
#Pari (esimerkiksi 227)
#Hai eli korkein kortti (esimerkiksi AJ2)

## Viitteet
Hevosensuolisaivartaja

**Hevosensuolisaivartaja** (*Gasterophilus intestinalis*) on kiiliäiskärpäsiin kuuluva hevosen loinen ja *[[Gasterophilus]]*-suvun yleisin laji. Hevosensuolisaivartaja on Suomessa nykyään melko harvinainen.

Saivartaja munii hevosen etujalkoihin kellanvalkoisia tai keltaisia pitkulaisia munia, jotka tarttuvat karvoihin tiukasti. Munat kuoriutuvat muutaman päivän kuluttua. Kuoriutuneet toukat aiheuttavat jalkojen iholla kutinaa, jota lievittääkseen hevonen nuolee jalkojaan ja saa näin toukat suuhunsa. Suussa toukat kaivautuvat kielen, ikenen ja poskien limakalvoon ja viettävät siellä 3&ndash;6 viikkoa. Tämän jälkeen toukat siirtyvät ruuansulatuskanavaan, missä ne elävät 7&ndash;10 kuukautta. Kesällä saatu infektio kestää koko talven, sillä saivartaja talvehtii isännässään. Keväällä koteloitumisvalmiit toukat pudottautuvat ulosteen mukana maahan, jossa ne koteloituvat noin kuukaudeksi. Aikuiset kärpäset elävät vain muutaman päivän sillä muiden kiiliäisten tapaan niiden suuosat ovat surkastuneet. Aikuisten kärpästen ainoa tehtävä onkin paritella ja munia.

Saivartajatoukat ärsyttävät suolen seinämää ja niiden aiheuttamien haavaumien tulehtuminen on mahdollista. Suuri määrä toukkia saattaa jopa tukkia suolen ja aiheuttaa isännän kuoleman. Hevosen suolisaivartajan toukat voivat porautua myös ihmisen ihoon. Ne eivät kuitenkaan kykene elämään ihmisessä ja kuolevat pian.

Hevosensuolisaivartajan hoidossa käytetään lääkkeitä, joissa tehoaineena on esimerkiksi moksidektiinia ja pratsikvantelia.

## Lähteet

## Aiheesta muualla
*Laji.fi: Hevosensuolisaivartaja (''Gasterophilus intestinalis'')
*Kaaviokuva hevosen suolisaivartajan elinkierrosta
*ITIS: Gasterophilus intestinalis
Frøydis Arnesen

**Frøydis Arnesen** (s. 26. heinäkuuta 1965 Oslo) on norjalainen kirjailija, joka on kirjoittanut *[[Villa Morgenstjerne]]* -kirjasarjan, jonka on julkaissut Schibsted.

## Aiheesta muualla
*Schibsted – Frøydis Arnesen
Aleksei Ostapenko

**Aleksei Ostapenko** (s. 26. toukokuuta 1986) on venäläinen lentopalloilija. Hän pelaa Venäjän A-maajoukkueessa jossa hän on yksi kantavista voimista. Ostapenko pelaa keskitorjujan roolissa. Hän on 208-senttimetriä pitkä pelaaja, joka tunnetaan etenkin kovasta syötöstään. Hän voitti kaudella 2006 muun muassa Venäjän Superliigan All-Stars pelin yhteydessä käydyn aloitussyöttökilpailun, jossa mitattiin voimakkain syöttö.

Ostapenko on pelannut urallaan tähän mennessä vain kotimaisessa superliigassa. Hän on esiintynyt Venäjän A-maajoukkueen mukana MM-kisoissa, EM-kisoissa, Maailmanliigassa, Maailmancupissa sekä Olympialaisissa.
Englantilainen puolustus

**Englantilainen puolustus** on shakkiavaus, jota kuvaavat siirrot
:1.d4 e6
:2.c4 b6

Usein englantilainen puolustus muuntuu myös englantilaisesta avauksesta siirroilla 1.c4 e6 2.d4 b6.

Valkea rakentaa usein ison sotilaskeskustan pelaamalla e4. Tämän jälkeen musta painostaa valkeaa siirroilla Lb7 ja Lb4 ja joskus jopa pelaamalla Dh4 ja f5. Avauksessa musta rikkoo yleensä perinteisiä avausperiaatteita kehittämällä lähetit ennen ratsuja ja tuomalla kuningattaren aikaisin peliin. Silti avausta näkee joskus yllätysaseena jopa suurmestaritasolla. Useat englantilaiset suurmestarit, kuten Tony Miles, Jon Speelman ja Raymond Keene, käyttivät avausta 1970-luvulla.

Englantilainen puolustus luokitellaan ECO-koodistolla koodille A13.

## Katso myös
*Luettelo shakkiavauksista
*Luettelo gambiiteista

## Lähteet
*Lawton, Geoff (2003). Tony Miles:It’s Only Me. Batsford, 281. . 
*Plaskett, James. Foxy Openings Volume 22: English Defence [DVD]. 
*English Defense: be the victor, not the victim! 
*ECO codes
Anna Branting

**Anna Matilda Charlotta Branting**, o.s. **Jäderin** (19. marraskuuta 1855 – 11. joulukuuta 1950) oli ruotsalainen kirjailija. Hän julkaisi muun muassa useamman romaanin ja käytti toisinaan taiteilijanimeä René. 

Branting loi myös huomattavan uran toimittajana. Hänen puolisonsa oli pääministeri Hjalmar Branting. Juristi ja kansanedustaja Georg Branting oli heidän poikansa.
Landskrona BoIS

__NOTOC__
**Landskrona Boll- och Idrottssällskap** (**Landskrona BoIS**) on vuonna 1915 perustettu ruotsalainen jalkapalloseura Landskronasta. Se pelaa kaudella 2021 Ruotsin toiseksi korkeimmalla seuratasolla Superettanissa.

## Saavutukset
* Ruotsin cupin voitto 1972
* 34 kautta Allsvenskanissa
* 54 kautta Ruotsin toiseksi korkeimmalla sarjatasolla (vuonna 2021)
* Suurin voitto: 11–0 IFK Eskilstunaa vastaan 1928
* Yleisöennätys: 18 533 katsojaa karsintaottelussa Degerfors IF:ia vastaan vuonna 1959

## Historia
Landskrona Boll- och Idrottssällskap perustettiin 7. helmikuuta 1915, kun urheiluseurat *IFK Landskrona* ja *Diana* yhdistyivät. Seura oli yksi ensimmäisen Allsvenskanin 12 joukkueesta vuonna 1924. Ensimmäisessä Allsvenskanin ottelussaan seura voitti IFK Norrköpingin lukemin 1–0 sunnuntaina 3. elokuuta 1924. Landskrona BoIS päättyi sarjassa kuudennelle sijalle ensimmäisenä vuotena ja säilyi Allsvenskanissa vuoteen 1933 asti. Tämän jälkeen se on pelannut Allsvenskanissa useampaan otteeseen. Vuosina 1970–1980 se pelasi kymmenen peräkkäistä kautta pääsarjassa.

1950-luvun lopussa ja 1960-luvun alussa seuralla oli myös jääkiekkojaosto.

## Lähteet

## Aiheesta muualla

* Landskrona BoIS:in viralliset sivut 
* Kannattajayhdistys Black&Whiten sivut
Nasse

**Nasse** voi tarkoittaa seuraavia:

* Nasse-setä, Vesa-Matti Loirin esittämä sketsihahmo
* kaasunaamarin nimitys sotilasslangissa
* Nasse, sukunimenä:
** Albert Nasse (1878–1910), yhdysvaltalainen soutaja
** Ulrike Nasse-Meyfarth (s. 1956), saksalainen korkeushyppääjä ja olympiavoittaja
Montehermoso

}
|-
| Pinta-ala || 	96 km²
|-
| Väkiluku (2015) || 5844
|-
| Väestötiheys || 60/km²
|-
| Pormestari ||  María del Mar Mateos Garrido
|-
|}

**Montehermoso** on kaupunki Extremaduran itsehallintoalueella Cáceresin maakunnassa Espanjassa. Vuonna 2015 kaupungissa oli 5 844 asukasta.

## Väestömäärän kehitys

## Lähteet
Luettelo presidentti Urho Kekkosen ulkomaanmatkoista

Tämä on luettelo Suomen presidentin Urho Kekkosen ulkomaanmatkoista. Luettelossa on yksityisiä matkoja. 
## Luettelo

## Lähteet
* Ailonen Riitta, Forsman Riitta, Hyvönen Heikki, Kopisto Sirkka: Lahjoja Presidentille. Tasavallan presidentti Urho Kekkosen vierailut ulkomaille. 

### Viitteet
Juho Annala

**Juho Annala** (s. 24. helmikuuta 1984 Lapua) on suomalainen kilpa-autoilija. Annala osallistui kaudella 2008 Long Beachin Champ Car -kilpailuun. Vuonna 2004 hän voitti Formula Ford -sarjassa Pohjoismaiden mestaruuden. Hän on ajanut myös Britannian Formula 3 -sarjassa. Kaudella 2010 Annala osallistui rallin F-Cupiin, ollen loppupisteissä 16. 

## Lähteet

## Aiheesta muualla
* Juho Annalan virallinen sivu
Itäintialainen puolustus

**Itäintialainen puolustus** on shakkiavaus, jota kuvaavat siirrot
:1.d4 Rf6
:2.Rf3 g6

Avaus on hyvin lähellä kuningasintialaista puolustusta ja monet pitävätkin itäintialaista puolustusta sen muunnelmana. Avaukset erottaa toisistaan se, että tässä valkea ei ole siirtänyt vielä c4, ja säilyttää sitä kautta enemmän vaihtoehtoja jatkoa ajatellen. Siirtämällä c4, avaus muuntuisikin kuningasintialaiseksi. Siirrot 3.Rc3 4.e4 taas muuntaisivat avauksen todennäköisesti Pircin puolustukseksi.

Itäintialainen puolustus ei ole intialainen puolustus, sillä sen omat muunnelmat eivät sisällä valkean siirtoa c4, joka kuuluu normaalisti intialaisiin puolustuksiin. Siksi itäintialainen puolustus voidaan lukea paremminkin puolisuljettuihin peleihin.

Avaus sijoitetaan ECO-koodistolla koodeille A48–A49.

## Muunnelmat
*Barryn hyökkäys: 3.Rc3
*Lontoon systeemi: 3.Lf4
*3.Lg5, jolloin tilanne muistuttaa Torren hyökkäystä.
*3.c3
*3.g3, sivustointimuunnelma

## Katso myös

*Luettelo shakkiavauksista
*Luettelo gambiiteista

## Lähteet
*Eco Codes (Encyclopedia of Chess Codes)  
*Chess Opening Explorer
San (kirjain)

**San** (isona kirjaimena **Ϻ**, pienenä **ϻ**) on käytöstä pois jäänyt kirjain kreikkalaisessa kirjaimistossa. Sen äännearvo muinaiskreikassa oli mahdollisesti alun perin  ja myöhemmin . Aakkostossa se sijaitsi piin ja koppan välissä. San ei ollut käytössä kreikkalaisena numerona.

## Muoto ja sen historia

San on kehittynyt foinikialaisen kirjaimiston kirjaimesta  (*[[tsade|sade]]*). Myöhemmin sanin on kirjaimistossa korvannut kirjain sigma. San oli alun perinkin käytössä pääosin vain niissä paikallisissa kreikkalaisissa kirjaimistoissa, joissa sigmaa ei käytetty. Tällaisia olivat muun muassa Korintin, Korkyran, Sikyonin, Fleiuksen, Akhaian, Aitolian, Eliin, Kreetan, Theran ja Meloksen kirjaimistot.

Epigrafisissa lähteissä sanista esiintyy muun muassa seuraavanlaisia variantteja:


Greek San straight.svg
Greek Mu 03.svg
Greek San slanted.svg
Greek San 02.svg
Greek Mu 02.svg
Greek Mu 06.svg


## Lähteet

## Aiheesta muualla
Inishmurray

**Inishmurray** () on saari Irlannissa, noin seitsemän kilometriä  Sligon kreivikunnan rannikolta. 
Siellä sijaitsee 500-luvulla perustetun luostarin rauniot. 

1900-luvulla saari autioitui kokonaan, mutta rakennuksia on säilynyt.
Inishmurrayn pinta-ala on 0,9 neliökilometriä.

Saarelta muuttivat viimeiset asukkaat vuonna 1948. Sinne on tehty veneretkiä mantereelta, mutta vuonna 2018 retket haluttiin kieltää turvallisuussyistä.

## Lähteet

## Aiheesta muualla
Shoo

**Shoo** (isona kirjaimena **Ϸ**, pienenä **ϸ**) on käytöstä pois jäänyt kirjain kreikkalaisessa kirjaimistossa. Se lisättiin kirjaimistoon Aleksanteri Suuren valloitusten jälkeen, jotta muinaista baktrian kieltä olisi voitu kirjoittaa. Shoo on lausuttu todennäköisesti *š* [ʃ]. Nimi ”shoo” on moderni; kirjaimen alkuperäistä nimeä ei tunneta.
 
Shoo muistuttaa ulkoasultaan anglosaksista ”þ”-kirjainta (jonka nimi on ”thorn”), joka kuitenkin vastaa äännettä *th*. 

## Lähteet

## Aiheesta muualla
Midden-Delfland

**Midden-Delfland** on Alankomaissa, Etelä-Hollannin provinssissa sijaitseva kunta. Asukkaita kunnassa on 17&nbsp;470 (1.2.2008) ja väestötiheys on 368/km². Kunnan pinta-ala on 49,38 neliökilometriä, josta vettä on 1,93 km². Midden-Delflandin pormestari on Arnoud Rodenburg. Kunnan keskuspaikka on Schipluiden, jossa sijaitsee muun muassa kunnantalo.

Kunta muodostuu seuraavista osista (): Schipluiden, Maasland, Den Hoorn, 't Woudt, Hodenpijl, Ter Lucht ja De Zweth.

Nykyinen Midden-Delfland syntyi 1. tammikuuta 2004, kun Maaslandin ja Schipluidenin kunnat yhdistyivät.

Midden-Delflandin naapurikunnat ovat Rijswijk koillisessa, Delft ja Rotterdam idässä, Schiedam kaakossa, Vlaardingen etelässä, Maassluis lännessä ja Westland luoteessa.

Alankomaalainen poliitikko Agnes van Ardenne on syntynyt Midden-Delflandin kunnan Maaslandissa.

## Lähteet

## Aiheesta muualla

* Virallinen kotisivu  
* Midden-Delflandin kartta